House

House-muusika on üks elektroonilise muusika žanre, mille lõid klubidiskorid (DJ) ja muusikaprodutsendid 1980. aastate alguses Chicagos. Võrreldes diskoga on house-muusika veidi süngem ja minimalistlikum, kuna house kasutab diskost erineva kõlapildiga helisid, mida saavutab muuhulgas süntesaatoritega, funki ja souli.

 Teke 
Sõna house päritolu üle on kaua juureldud ja vaieldud. Kõige tõenäolisem on, et see on pärit Chicago ööklubist The Warehouse, kus mängis legendaarne diskor Frankie Knuckles. Klubi külastasid peamiselt mustanahalised ja latiinod. Muusikapoed hakkasid müüma imporditud vinüülplaate, mida nad algul nimetasid "nagu laohoones mängitud" (ingl as played at the warehouse), kuid hiljem hakati seda nimetama house-muusikaks (ingl house music). Esimeste house-muusika esitajate seas olid Frankie Knuckles, Larry Heard, Chip E, Tyree Cooper, Rocky-Jones, Ron Hardy, DJ Leonard "Remix" Rroy ja paljud teised.

House-muusika mõjutajad 

 Frankie Knuckles 
pisi|240x240px|Frankie Knuckles DJ puldis, 2012
Üheks peamiseks DJ-ks tol ajal oli New Yorgis sündinud Frankie Knuckles, keda hakati hüüdma house'i ristiisaks (ingl the Godfather of House). Ta oli n-ö heliarhitekt, kes eksperimenteeris helidega, lisades helide miksimisel täiesti uue dimensiooni. Õieti ta võttis töötlemata diskomaterjali, pani selle pöörlema ning lisas sellele eelprogrammeeritud trummipala, et luua ühtlane 4/4 tempo. Ta mängis õhtuti 8–10 tundi. Tänu temale peeti ööklubi The Warehouse kõige atmosfäärilisemaks kohaks Chicagos.

 Larry Levan 
Frankie Knucklesi sõber Larry Levan oli Brooklynist pärit mustanahaline teismeline nagu ka tema sõber Frankie. Nimelt oli Larry see, kes soovitas avada Chicagos ööklubi The Warehouse. Ent asjad võtsid vale pöörde ning lõppude lõpuks pidi Larry Levan ikkagi keerutama plaate New Yorgi Paradise Garage'is. Larry Levan ja Frankie Knuckles olid kaks väga tähtsat isikut house-muusika ja tänapäeva tantsu valdkonna arendamises.

 House-muusika edu Suurbritannias 
House-muusika jõudis Inglismaale 1980. aastate lõpul tänu Ibiza saarele, kus toimusid populaarsed peod. 1986. aasta suvel jõudsid kolm house-stiilis laulu kümne parima hulka. Nendeks olid Farley "Jackmaster" Funki laul "Love Can't Turn Around", Raze'i "Jack The Groove" ja Steve "Silk" Hurley "Jack Your Body". On öeldud, et house-muusikat populariseerisid inglased, kes mõtlesid välja acid house'i ning hiljem tõid muudetud house'i versiooni tagasi Ameerikasse. Tänu acid house'ile jõudis house laiema avalikkuse ette ning house-muusikast sai tantsumuusika ka valgenahalistele.

 Acid house 
pisi|Phuture'i albumit Acid Tracks peetakse üheks esimeseks acid house'i albumiks
Tegelikult sai acid house alguse juba 1985. aastal Chicagos. DJ Pierre ja ta sõbrad vajutasid oma Rolandi 303 süntesaatori peal ühte nuppu ning avastasid, et acid house'i jaoks vajaminev heli oli juba selles olemas. DJ Pierre ja ta sõbrad lõid loo "Acid Trax", mis oli neile omaselt varastatud Ron Hardy poolt ja antud välja pealkirjaga "Ron Hardy's Acid Trax".

Acid house'i veel varasemaks esindajaks on peetud ka India muusiku Charanjit Singhi ning tema 1982. aasta debüütalbumit "Synthesizing: Ten Ragas to a Disco Beat". Albumil kasutatakse valdavalt Roland TR-808 trummimasinat ja Roland TB-303 bassüntesaatorit ning oli algselt mõeldud elektroonilise diskomuusika ja India klassikaliste raagade sulandamiseks. Singhi iseloomulik TR-808 ja TB-303 kasutamine albumil on  mõnede muusikaajakirjanike hinnangul üks varasemaid acid house'i näiteid, edestades 1987. aastal Phuture'i Chicagos ilmunud acid house'i albumit „Acid Tracks“ (1987). Seetõttu peetakse Charanjit Singhi sageli acid house'i teerajajaks..

 Vaata ka 
future house
 ambient
 trumm ja bass
 tekno
 disko

 Viited 

Välislingid
 Tyree Cooper
 Rocky-Jones
 DJ Leonard "Remix" Rroy